Un medic, sceptic în privința modului în care sunt realizate statisticile Covid-19 în România.
Medicul Valentin Boldea pune sub semnul întrebării modul în care sunt realizate statisticile privind coronavirusul în România. El susţine că dacă analizezi statisticile oferite de autorităţi rezultă situaţii stranii. Medicul gălăţean le solicită autorităţilor să stabilească o strategie unitară în ceea ce priveşte raportările oficiale şi testarea oamenilor.
Prin analiza statisticilor date
de autorităţi în timpul epidemiei de Covid-19 rezultă situaţii stranii, spune medicul
Valentin Boldea. El dă ca exemplu judeţul Galaţi care se află pe locul 9 în
ceea ce priveşte infectările şi pe poziţia secundă în clasamentul deceselor.
Prin compararea cifrelor, din cele două statistici rezultă că judeţul Galaţi
este cel mai afectat din ţară cu o rată a mortalităţii mult mai mare decât
media naţională."Dacă raportăm numărul decese la numărul total de cazuri de îmbolnăvire, Galaţiul este judeţul cel mai afectat cu un indice de mortalitate mult peste media pe ţară“, spune medicul Valentin Boldea. Astfel,
Valentin Boldea le cere specialiştilor să verifice modul în care au fost făcute
raportările, el susţinând că este posibil să fi fost erori de raportare în
condiţiile în care numeroşi gălăţeni s-au infectat deşi în regiunea sud-est a
ţării numărul de infectări este foarte mic. La Galaţi, de exemplu, sunt
raportate 539 de infectări şi decese, în timp ce la Brăila, situată la doar 20
de kilometri distanţă, sunt doar 19 persoane infectate şi niciun deces.Totodată, el solicită o analiză a modului în care au fost făcute testele de depistare a infecţiei: "Constatăm o neuniformitate în aplicarea criteriilor de eligibilitate pentru aceste teste de depistare a infecţiei cu Covid-19 (…) La nivel naţional trebuie să se stabilească o strategie unitară, cu criterii foarte bine puse la punct, astfel încât să nu mai avem asemenea distorsiuni şi situaţii destul de ciudate“.Autorităţile medicale locale îl
contrazic, totuși, pe medicul gălăţean. Şeful DSP
Brăila spune că există o practică unitară în privința raportărilor şi că au
fost respectate întocmai procedurile care prevedeau atribuirea unor coduri de
caz tuturor suspiciunilor. Toate datele strânse în timpul epidemiei pot fi
verificate oricând, iar testele au fost făcute aşa cum au stabilit autorităţile
centrale.